J E G Y Z Ő K Ö N Y V
  

Készült: 2013. október 31-én az Önkormányzati Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Milon László



Varga Attila alpolgármester

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 3 fő megjelent. Megnyitja az ülést 9 órakor.

Javaslatot tesz az ülés napirendjére az alábbiak szerint:

Napirend
1./Tájékoztató az önkormányzat háromnegyed éves gazdálkodásáról

Előadó: polgármester

2./ A 2014. évi költségvetési koncepció elfogadása

Előadó: polgármester

3./ Kiadások készpénzben történő teljesítésének esetei meghatározásáról szóló rendelet elfogadása

Előadó:aljegyző

4./ Kunadacs Községi Önkormányzat 2013. évi költségvetési rendeletének módosítása

Előadó:aljegyző

5./Óvodavezetői pályázat kiírása

Előadó:aljegyző

6./ A közterületek elnevezéséről, valamint az elnevezésük megváltoztatására irányuló

kezdeményezés és a házszám-megállapítása szabályairól szóló12/2013(IX.16.) önkormányzati rendelet módosítása

Előadó:aljegyző

A Képviselő-testület az ismertetett napirendet 3 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
185/2013.(X.31.) határozata
Napirend elfogadása

Kunpeszér Község Önkormányzat Képviselő-testülete 2013. október 31. napján megtartott ülésének napirendjét a következők szerint határozza meg:

1./Tájékoztató az önkormányzat háromnegyed éves gazdálkodásáról

Előadó: polgármester

2./ A 2014. évi költségvetési koncepció elfogadása

Előadó: polgármester

3./ Kiadások készpénzben történő teljesítésének esetei meghatározásáról szóló rendelet elfogadása

Előadó:aljegyző

4./ Kunadacs Községi Önkormányzat 2013. évi költségvetési rendeletének módosítása

Előadó:aljegyző

5./Óvodavezetői pályázat kiírása

Előadó:aljegyző

6./ A közterületek elnevezéséről, valamint az elnevezésük megváltoztatására irányuló

kezdeményezés és a házszám-megállapítása szabályairól szóló12/2013(IX.16.) önkormányzati rendelet módosítása

Előadó:aljegyző

I.Napirendi pont tárgyalása

1./Tájékoztató az önkormányzat háromnegyed éves gazdálkodásáról

Előadó: polgármester

(Írásos előterjesztés a jkv. 1. számú melléklete)

Németh László polgármester ismerteti az írásos előterjesztésben foglaltakat. Elmondja, hogy a működésképtelen önkormányzatok támogatására az igényünk benyújtásra került. Amennyiben kérdés, hozzászólás nincs kéri az írásos előterjesztésben foglaltaknak megfelelően az önkormányzat háromnegyed éves gazdálkodásáról szóló beszámolójának elfogadását.
A Képviselő-testület  3 igen szavazattal az alábbi határozatot hozta:

Kunpeszér Község Önkormányzat Képviselő-testületének
186/2013.(X.31.) határozata

Az önkormányzat háromnegyed éves gazdálkodásáról szóló
beszámoló elfogadása

Kunpeszér Községi Önkormányzat Képviselő-testülete (továbbiakban: képviselő-testület) megtárgyalta Németh László polgármester előterjesztését és a következő határozatot hozza:

1./A Képviselő-testület úgy határoz, hogy elfogadja Kunpeszér Község Önkormányzat 2013. évi háromnegyed éves gazdálkodásáról szóló beszámolót.

2./A Képviselő-testület megbízza a polgármestert a további teendők ellátásával.
Felelős:Németh László polgármester

Határidő: azonnal

II.Napirendi pont tárgyalása

A 2014. évi költségvetési koncepció elfogadása

Előadó: polgármester

(Írásos előterjesztés a jkv. 2. számú melléklete)

Németh László polgármester elmondja, hogy a 2014. évi koncepció a tervezett bevételek és fizetési kötelezettségek és a központi költségvetésről szóló törvényjavaslat figyelembevételével készült. Ismerteti az írásos előterjesztésben foglaltakat. Amennyiben kérdés, hozzászólás nincs, kéri az írásos előterjesztésben foglaltaknak megfelelően az önkormányzat 2014. évi  költségvetési koncepciójának elfogadását.
A Képviselő-testület  3 igen szavazattal az alábbi határozatot hozta:
Kunpeszér Község Önkormányzat Képviselő-testületének
187/2013.(X.31.) határozata

A 2014. évi költségvetési koncepció elfogadása

Kunpeszér Községi Önkormányzat Képviselő-testülete (továbbiakban: képviselő-testület) megtárgyalta Németh László polgármester előterjesztését és a következő határozatot hozza:

1./A Képviselő-testület úgy határoz, hogy a melléklet szerint elfogadja Kunpeszér Község Önkormányzat 2014. évi költségvetési koncepcióját.

2./A Képviselő-testület megbízza a polgármestert a további teendők ellátásával.

Felelős:Németh László polgármester

Határidő: azonnal

III.Napirendi pont tárgyalása

Kiadások készpénzben történő teljesítésének esetei meghatározásáról szóló rendelet elfogadása

Előadó:aljegyző

(Írásos előterjesztés a jkv. 3. számú melléklete)

Boskóné Dr. Tabányi Annamária aljegyző elmondja, hogy az államháztartásról szóló 2011. évi CXCV. törvény (a továbbiakban: Áht.) 109. § (6) bekezdésében foglaltak értelmében a települési önkormányzatok kötelesek meghatározni a kiadások készpénzben történő teljesítésének eseteit. 

Az Áht. 85. §-a kimondja, hogy a „bevételek beszedésekor, kiadások teljesítésekor lehetőség szerint készpénzkímélő fizetési módokat kell alkalmazni. A kiadások készpénzben történő teljesítésére csak jogszabályban szabályozott esetekben kerülhet sor.”

Az államháztartásról szóló törvény végrehajtásáról szóló 368/ 2011. (XII.31.) Korm 148. § (1)-(3) bekezdése részletezi a központi költségvetési szervek készpénzben történő kifizetéseinek körét. Ilyen esetek pl.: kiküldetés elszámolás, kisösszegű beszerzések, szolgáltatások igénybevétele, ellátottak juttatása. A kisösszeg értékhatárát tekinthetjük 100 000 Ft-nak, abból kiindulva, hogy a mindenkori költségvetési törvény szabályozza a kisösszegű követelés értékhatárát (2013-ban az előző évihez hasonlóan 100 000 Ft).

A házipénztárból való kifizetések eseteinek lehetséges körét az intézményeknél előforduló leggyakoribb esetek figyelembe vételével állapítottuk meg. 

A rendelet kizárólag a kifizetés jogcímeit tárgyalja, tekintettel arra, hogy az önkormányzat Pénzkezelési Szabályzata minden költségvetési szervre kiterjedő.

Fentiek alapján kéri a rendelet-tervezet elfogadását.

A Képviselő-testület  3 igen szavazattal az alábbi rendeletet alkotta:

Kunpeszér Község Önkormányzat Képviselő-testületének

14/2013.(XI.04.) számú önkormányzati rendelete

A kiadások készpénzben történő teljesítésének esetei
(Rendelet a jkv. 4. számú melléklete)

IV.Napirendi pont tárgyalása

Kunadacs Községi Önkormányzat 2013. évi költségvetési rendeletének módosítása

Előadó:aljegyző

(Írásos előterjesztés a jkv. 5. számú melléklete)

Boskóné Dr. Tabányi Annamária aljegyző elmondja, hogy Kunpeszér Község Önkormányzata a Kunadacsi Közös Önkormányzati Hivatal Kunpeszéri Kirendeltségére vonatkozó előirányzat módosításokat határozattal fogadja el. Az előterjesztést Kunadacs Község Önkormányzat Képviselő-testülete emeli rendeletté. Javasolja, hogy a képviselő-testület fogadja el a Kunadacsi Közös Önkormányzati Hivatal Kunpeszéri kirendeltségére vonatkozó, Kunadacs költségvetési rendeletének előirányzat módosításait.
A Képviselő-testület  3 igen szavazattal az alábbi határozatot hozta:

Kunpeszér Község Önkormányzat Képviselő-testületének
188/2013.(X.31.) határozata

Kunpeszér Községi Önkormányzat képviselő-testülete a Kunadacsi Közös Önkormányzati Hivatal Kunpeszéri Kirendeltségére vonatkozó, Kunadacs község önkormányzatának 2013. évi költségvetéséről szóló 3/2013.(II.20.) önkormányzati rendeletének  előirányzat módosításait  tartalmazó - jelen határozat mellékletét képező – rendelet tervezetét elfogadja. 
Felelős: polgármester

Határidő: azonnal

V.Napirendi pont tárgyalása

Óvodavezetői pályázat kiírása

Előadó:aljegyző

(Írásos előterjesztés a jkv. 6. számú melléklete)

Boskóné Dr. Tabányi Annamária aljegyző elmondja, hogy Kunpeszér Község Napközi Otthonos Óvodájának vezetésre adott megbízás 2014. július 31-én lejár, így indokolt a vezetői állás ismételt megpályáztatása. 

A nemzeti köznevelésről szóló 2011. évi CXC. tv. a nevelési-oktatási intézményvezetői megbízás feltételei az alábbiak szerint írja le:
67. § (1) Nevelési-oktatási intézményben az intézményvezetői megbízás feltétele:

a) az adott nevelési-oktatási intézményben pedagógus-munkakör betöltéséhez szükséges – a 3. mellékletben felsorolt – felsőfokú iskolai végzettség és szakképzettség, középiskolában mesterfokozat,

b) pedagógus-szakvizsga keretében szerzett intézményvezetői szakképzettség,

c) legalább öt év pedagógus-munkakörben szerzett szakmai gyakorlat,

d) a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás.

 (7)Az intézményvezető kiválasztása – ha e törvény másképp nem rendelkezik – nyilvános pályázat útján történik. A pályázat mellőzhető, ha az intézményvezető ismételt megbízásával a fenntartó és a nevelőtestület egyetért. Egyetértés hiányában, továbbá az intézményvezető harmadik és további megbízási ciklusát megelőzően a pályázat kiírása kötelező.

Mindezekre tekintettel javasolja a pályázati felhívás közzétételét a Nemzeti Közigazgatási Intézet hivatalos oldalán a közigállás.hu kormányzati portálon és az Oktatási Közlönyben. A vezetői megbízás öt évre szól, 2014. augusztus 01-től 2019. július 31-ig.

A Képviselő-testület  3 igen szavazattal az alábbi határozatot hozta:

Kunpeszér Község Önkormányzat Képviselő-testületének
189/2013.(X.31.) határozata

A Kunpeszéri Napközi-otthonos Óvoda óvodavezetői állásnak meghirdetéséről
Kunpeszér Községi Önkormányzat képviselő-testülete fenntartói jogkörében eljárva úgy határoz, hogy pályázatot ír ki a nemzeti köznevelésről szóló 2011. évi CXC. tv. 67-ában foglaltak alapján a Kunpeszéri Napközi-otthonos Óvoda óvodavezetői állásának betöltésre.
1.) Munkahely és beosztás megjelölése: Kunpeszéri Napközi-otthonos óvoda







6096 Kunpeszér, Arany J. utca 1. szám







Óvodavezetői állás

2.) A megbízás időtartama:
A veztői megbízás 5 évre, 2014. augusztus 01-től 2019. július 31-ig szól.

3.) A munkakörbe tartozó, illetve a vezetői megbízással járó lényeges feladatok:
a nemzeti köznevelésről szóló 2011. évi CXC. törvény szerint az intézményirányítási, ellenőrzési feladatainak ellátása, alapító okirat szerinti feladatok ellátása 


4.) Illetmény és juttatások:
Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók. 

                        
5.) Pályázati feltételek:
         Főiskola, óvodapedagógus, 

         óvodapedagógus munkakörben szerzett - Legalább 3-5 év szakmai tapasztalat, 

         magyar állampolgárság 

         főiskola, óvodapedagógus munkakör betöltéséhez szükséges felsőfokú végzettség és szakképzettség 

         cselekvőképesség 

         büntetlen előélet 

         pedagógus szakvizsga 

         vagyonnyilatkozat tételi eljárás lefolytatásának vállalása 

         a pályázati kiírásban kért dokumentumok hiánytalan becsatolása 
         a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás


6.) A pályázat részeként benyújtandó iratok, igazolások:
         szakmai önéletrajz 

         iskolai végzettséget és szakképzettséget igazoló dokumentumok hitelesített másolatát 

         az intézmény vezetésére vonatkozó programok, amely a pályázó szakmai helyzetelemzésre épülő fejlesztési elképzelést is tartalmazza 

         szakmai gyakorlatokat igazoló dokumentumok 

         3 hónapnál nem régebbi erkölcsi bizonyítvány, amellyel a pályázó igazolja a büntetlen előéletét, és, hogy nem áll olyan foglalkoztatástól eltiltás hatálya alatt, amely közalkalmazotti jogviszony létesítését nem teszi lehetővé 

         a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggően szükséges kezeléséhez hozzájárul. 

         nyilatkozat, amelyben a pályázó hozzájárul a teljes pályázati anyagának, valamint az abban szereplő személyes adatainak harmadik személy által történő megismeréséhez a pályázati eljárással összefüggő kezeléséhez. 

         nyilatkozat arról, hogy a pályázó megbízása esetén vagyonnyilatkozat-tételi kötelezettségének eleget tesz 

         a pályázó nyilatkozata arra vonatkozóan, hogy vele szemben a Kjt. 41.§ (2) bekezdés b) pontja szerinti összeférhetetlenség nem áll fenn, illetve a fennálló összeférhetetlenséget megbízása esetén megszünteti. 



7.) A munkakör betölthetőségének időpontja:
A munkakör legkorábban 2014. augusztus 1. napjától tölthető be. 

A pályázat benyújtásának határideje: a Nemzeti Közigazgatási Intézet hivatalos oldalán a közigállás.hu kormányzati portálon történő megjelenéstől számított 30 nap
8.)A pályázatok benyújtásának módja: 
         Postai úton, a pályázatnak a Kunpeszér Község Önkormányzata címére történő megküldésével (6096 Kunpeszér, Béke utca 8. ). 
         Személyesen: Németh László polgármester úrnál, 6096 Kunpeszér, Béke út 8. 


9.)A pályázat elbírálásának módja, rendje:
A közalkalmazottak jogállásáról szóló 1992. évi XXXIII. törvény végrehajtásáról a közoktatási intézményekben szóló 138/1992. (X.8.) Kormány rendeletben meghatározottak szerint. 



10.)A pályázat elbírálásának határideje: 2014. június 30.
A pályázati kiírás további közzétételének helye
         Oktatási és Kulturális Közlöny -
VI.Napirendi pont tárgyalása

A közterületek elnevezéséről, valamint az elnevezésük megváltoztatására irányuló

kezdeményezés és a házszám-megállapítása szabályairól szóló12/2013(IX.16.) önkormányzati rendelet módosítása

Előadó:aljegyző

(Írásos előterjesztés a jkv. 7. számú melléklete)

Boskóné elmondja, hogy a képviselő-testület 2013. szeptember 13-i ülésén elfogadta a 12/2013.(IX.16.) rendeletét. E rendelet 6.§ (6) bekezdése szerint az ingatlanok házszámának megállapítása a képviselő-testület hatáskörébe tartozik. Ezt a bekezdést hatályon kívül kell helyezni, mivel az 1992. évi LXVI. törvény 28/A.§ (7)-(8) bekezdése alapján a jegyző állapítja meg az illetékességi területén lévő települési címeket. Kéri a rendelet-tervezet elfogadását.

A Képviselő-testület  3 igen szavazattal az alábbi rendeletet alkotta:

Kunpeszér Község Önkormányzat Képviselő-testületének

15/2013.(XI.04) számú önkormányzati rendelete

a közterületek elnevezéséről, valamint az elnevezésük megváltoztatására irányuló

kezdeményezés és a házszám-megállapítása szabályairól szóló 12/2013(IX.16.) önkormányzati rendelet módosításáról

(Rendelet a jkv. 8. számú melléklete)

Mivel az ülésnek több napirendje, kérdés és hozzászólás nem volt, a polgármester azt 10 órakor bezárta.

K.m.f.


Németh László                            

       Boskóné Dr. Tabányi Annamária


polgármester                                  

               
aljegyző
